ไม่รุ้ว่าหนูติดวัณโรคมาจากใครค่ะ เเละเเล้วก็เป็นวัณโรคปอดกินยาครบทุกวันเลยนะคะ ทานมาได้ 2 เดือนเเล้ว เเต่ทำไมยังไอหนักและพบเชื้อ +1 อยู่ค่ะ เครียดมากเลยตอนนี้ เเต่ตอนนี้ทางคุณก็กำลังเพาะเชื้ออยู่ค่ะ ว่าจะเป็นเชื้อดื้อยามั้ย เครียดมากเลยค่ะ อยากรีบหายเพราะไป รพ ทีไร้ค้า ไล่ใหอยู่เเต่ด้านนอกอย่างเดียวค่ะ
สวัสดีค่ะ วัณโรคปอดเกิดจากการติดเชื้อแบคทีเรียชนิดหนึ่งภายในปอด ซึ่งอาจไปเกิดที่อวัยวะอื่นๆได้เช่นกันแต่มักพบมากที่ปอด เป็นเชื้อแบคทีเรียที่โตช้าและใช้การรักษานานประมาณ 6-12 เดือนด้วยการกินยาเฉพาะที่ฆ่าเชื้อวัณโรค อาการมักมาด้วยไอเรื้อรัง ไอมีเลือดปน น้ำหนักลด ไข้ต่ำๆตอนกลางคืน ร่วมกับมีประวัติสัมผัสผู้ป่วยวัณโรค ติดต่อกันผ่านทางการหายใจร่วมกัน จึงติดต่อกันง่ายมากโดยวัณโรคปอดนั้น หลังจากกินยาไปประมาณ 2 เดือน มักจะทำให้เชื้อน้อยลงมาก จนตรวจไม่เจอจากเสมหะหรือเรียกว่าไม่อยู่ในระยะแพร่เชื้อค่ะ กรณีนี้อาจจะเป็นกรณีที่ซับซ้อน คือเชื้อไม่ตอบสนองต่อยา ซึ่งแพทย์ผู้เชี่ยวชาญจะทำการเพาะเชื้อและปรับเปลี่ยนยาอย่างเหมาะสม คือยาที่ใช้รักษาวัณโรคก็มีหลายโรค หลายกลุ่ม ไม่ต้องห่วงว่ายานี้ไม่ได้ผลแล้วจะหายไหม เพราะยังมียาอื่นให้เลือกใช้ โดยอย่างที่กล่าวไปว่าวัณโรคติดต่อกันง่าย ดังนั้นในรพ.ที่มีคนป่วย ภูมิคุ้มกันไม่ดีอยู่เยอะ รพ.จึงจำเป็นต้องแยกผู้ป่วยวัณโรคไว้อีกตึก หรืออยู่ตัวนอกตึก ให้อากาศถ่ายเท ไม่เอาเชื้อไปแพร่ให้ผู้อื่นค่ะ